السلام عليكم ورحمة الله وبركاته السلام عليكم. الحمد لله وكفى. وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. اللهم صل وسلم وزد وبارك على الحبيب محمد
وعلى ازواجه امهات المؤمنين وعلى ذريته وال بيته انك حميد مجيد. اما بعد اخواني واحبابي في الله. نتكلم في موضوع غريب كده شوية النهاردة اه عنوان لقاء النهاردة لازم يبقى معك فلوس
يعني ده وانا اقصد ما اقوله يعني مش بهزر ولا قصدي من وراه اي حاجة خالص يعني. انا قصدي ان لازم يبقى معك فلوس. بقول لها يا شيخ ابراهيم يعني لازم يبقى الشيخ ابراهيم الكبير بتاعنا هنا بقى لازم يبقى معك فلوس. يعني بصوا يا اخواني في الله اكبر نعمتين ربنا منهم على الانسان
باللغة العامية كده اكبر نعمتين انت عايش فيهم ان عندك وقت وان عندك طاقة دول اكبر نعمتين على الاطلاق في حياتك. على المستوى الدنيوي. خدوا بالكم اللي ما عندوش دنيا ما عندوش دين. دي بنسبة تسعة وتسعين في المية
تسعة وتسعين من مية في المية. اللي ما عندوش دنيا ما عندوش دين. كتير من مشاكلك بيبقى بسبب مشاكل دنيتك نفسيتك بتتعب بسبب مشاكل دنيتك. نفسيتك بتتعب بسبب انك انت حاسس انك انت ما بتأديش وما بتنجيش. او انت ما عندكش امكانية اصلا
انك انت تقدر تنطلق في الدين بتاعك. فاللي مش مدرك قيمة الدنيا هو فعلا بيعرض دينه للخطر. يعني الدنيا يا جماعة الدنيا ما لهاش قيمة الدنيا ملعونة ملعون ما فيها. بس الدنيا هي الخدامة بتاعة الدين. فالدين من غير دنيا انت معرض دينك لمشاكل
ومعرض دينك لازمات وممكن تخسر التزامك. وده بنسبة تسعة وتسعين في المية مش بنسبة حاجة قليلة يعني. اكتر من تسعة وتسعين في المية كمان. لو انت ما انتش واخد خد بالك من دنيتك وما عندكش الخدامة دي. حياتك هتبقى صعبة. اللي ما عندوش الخدامة اللي اسمها الدنيا اللي ما عندوش الخادمة
الحقيرة دي اللي اسمها الدنيا فعلا متبهدل. في دينه فاللي ما عندوش دنيا بيتبهدل في الدين بتاعه. اكبر نعمتين. ربنا مديهم لك في حياتك كلها ان عندك وقت وان عندك طاقة
عشان كده مشكلة آآ مشكلة الواحد لما بيكبر ايه ؟ ما فيش طاقة. هو معه فلوس. ما فيش طاقة مش قادر يعمل حاجة هو مشكلة المريض ايه ؟ ما فيش طاقة. مش قادر يعمل حاجة. هو ده كلام النبي، صلى الله عليه وسلم، نعمتان مغبون فيهما كثير من الناس، الصحة ان انت عندك
طاقة ان عندك طاقة تيجي الفجر. ان عندك طاقة تزاكر ان عندك طاقة تفتح المصحف. هو انا ممكن آآ في يوم من الايام بيبقى ما عنديش طاقة هو ده سنة الحياة اصلا ده اللي هيبقى عنده طاقة ده لما يكبر ده ده الاستسنا. مش ده الاصل. فانت لازم تاخد بالك من دي. ان انت ممكن تيجي في يوم من الايام
وانتش قادر تعمل حاجة ما فيش طاقة بدنية ولا طاقة صحية انك انت تفعل شيء. طب انا عايز لما اكبر يبقى عندي طاقة لازم تشتغل من الوقت للحزة دي. بازن الله سبحانه وتعالى نسأل الله العفو
العافية نعمتان مغبون فيهما. ضايعين في الفاضي. كثير من الناس معظم الناس عندها طاقة وعندها وقت ومش عارفة تعمل بهم حاجة الصحة والفراغ. آآ فيه حاجات صعبة يا جماعة. ما ينفعش انك انت تزودها صعوبة بنفسك
يعني الموت كده كده صعب ما تزودوش انت صعوبة بقى بزنوبك القبر كده كده صعب. ما تزودوش انت صعوبة بقى بزنوبك. فيه حاجات كده كده صعبة. زي حديس الفريق اللي من بني اسرائيل الطائفة
بني اسرائيل اللي ذهبت للمقابر وقالت لو ان الله احيا لنا ميتا فنسأله عن الموت. فبينما هم كذلك اذ اخرج رجل رأسه من قبره يعني واحد طلع راسه وهو مش عايز يطلع جسمه. يعني انت متخيل بقى ان الدنيا دي جميلة فهو ايه ربنا رد له روحه فهيقوم هو مش طايق الدنيا مش طايق الدنيا بسبب ايه ؟ ايه اللي
وفي الدنيا كان عنده ابتلاءات يعني كان راجل مريض طول حياته كان ما عهوش فلوس. الراجل ده مش طايق يرجع الدنيا عشان اللي شافه لحزة الموت فقال اني قد مت منذ مائة عام لم تذهب عني حرارة الموت حتى كان الان. حديس سابت عن النبي صلى الله عليه وسلم. بيقول لهم انا انا انا بقى لي ميت سنة
ميت يعني انا ميت احنا عايشين اتنين وعشرين انا ميت آآ الف آآ تسعمية وعشرين انا حرارة الموت النار اللي ولعت في والروح بتطلع مني لسة رايحة مني الوقتي. انتم عايزين ترجعوني ليه ؟ ادعوا الله
ان يعيدني كما كنت انا مش عايز يرجع الدنيا من شدة الفزع من الم الموت والعياذ بالله. نسأل الله ان يخفف علينا سكرات الموت. فكده كده الموت صعب. والراجل ده ايه
يعني آآ يعني بين عينيه علامة الصلاة يعني الراجل ده كان ساجد وكان عابد يعني الموت صعب على الصالح وعلى الطالح وعلى الطائع وعلى مازن. ما تزودوش انت صعوبة بقى بزنوبك. القبر كده كده صعب. ان للقبر ضغطة. لو نجى منها احد لنجا منها سعد بن معاذ. اللي الملائكة
تنزلت في جنازته واللي اهتز عرش الرحمن من فرح الرب عز وجل. انت متخيل سعد بن معاذ النبي يقول ان القبر ضغطة لو نجا منها احد نجا منها سعد بن معاذ. فالقبر كده كده صعب. ما تزودوش انت صعوبة بايه بقى
ما تزودوش انت صعوبة بزنوبك. الدنيا كده كده صعبة يا جماعة يعني الدنيا اللي احنا عايشين فيها دي مكان صعب جدا جدا. يعني انت عارف انت ماشي في منطقة مسلا شعبية مليانة عصابات وبلطجية وناس
بالمطاوي وبلطجية هيطلعوا عليك ممكن واحد يدبحك واحد يقتلك. واحد يغتك واحد يعمل فيك اي حاجة. ممكن يعمل فيك اي شيء. فالدنيا كده كده صعبة الدنيا خطر الدنيا مليانة ابتلاءات ومليانة امراض ومليانة آآ آآ ظروف نفسية ومليانة مشاكل اسرية ومليانة حاجات كتير قوي هتزعلك
يعني انت مستنيك حاجات كتير اوي طول الدنيا هتزعلك كتير اوي. يعني ياما هتبات وانت مكتئب وياما هتبات وانت زعلان. بسبب مشاكل في الناحية دي او في وفي الشغل او او او ما تزودهاش انت صعوبة على نفسك بقى
احنا اتكلمنا الفترات اللي فاتت كتير جدا عن ان عن اسباب الفشل هو يعني احنا ليه مش ناجحين؟ ما هو كتير قوي من الملتزمين مش ناجحين ليه؟ هيقول لي طب ما
بقى كتير اوي من غير الملتزمين مش ناجحين. وانا مالي انا لي دعوة باللي دخل بيت ربنا انا لي دعوة باللي قاعد في بيت ربنا ده. النبي عليه الصلاة والسلام لما عبدالله بن سلام ذهب اليه في اول مرة جه المدينة يقول فكان اول مقال. اول كلمة يعني النبي عليه الصلاة والسلام دخل علينا
اخواتي اول كلمة هيقولها لنا ايه؟ فقال يا ايها الناس افشوا السلام يا رسول الله نص المدينة كفرة اصلا لسه. افشوا السلام طعموا الطعام وصلوا الارحام. وصلوا بالليل والناس نيام تدخلوا الجنة بسلام. النبي حول الصحابة في لحزة لقادة مجتمعين
قادة من قادة المجتمع. هو انت الوقتي لما تبقى انت في دراستك ولا في شغلك واحد صاحبك يحصل له زروف سواء بقى اتجوز سواء هيطلق سواء بقى حد مات له سواء
حد عاش له هيعمل عملية والدته هتعمل عملية وتقوم انت عامل جروب كده للتلاتين اربعين واحد اللي معك في الشغل ولا في ولا في الدراسة ولا في الدفعة وتقوم عامل جروب وتقول يا جماعة السهم بعشرين جنيه ولا السهم بتلاتين ولا اكتر ولا اقل وعايزين نلم لصاحبنا وعايزين نبقى جايبين مع صاحبنا انت بقيت ايه انت بقيت
قائد من قادة المجتمع كده انت بقيت قائد مجتمعي. انت مش مجرد انك عملت عمل صالح. انت بتعمل ريادة للمتدينين في الحياة مش انسحاب للمتدينين من الحياة. فالنبي صلى الله عليه وسلم عليه الصلاة والسلام يعني قال افشوا السلام اطعموا الطعام اكلوا
صلوا الارحام واحدة عندها ستين سنة سبعين سنة ما عدش حد بيسأل عنها. تلاقي فجأة ابن آآ اخوها جاي لها ولا بنت خالتها جاية لها فيه ايه بقى الدين هو اللي جابني لك والدين هو اللي مخلياني اوصلك. خليك خلي الدين يخليك قائد للحياة. مش الدين يعزلك عن الحياة
الملتزم اللي فاكر ان الدنيا عدوة للدين. الدنيا عدوة للدين. لو انت عايز الدنيا. لو انت حابب الدنيا. انما لو انا نازل اجيب خدامة تلمع جزمة ديني. ما هو مصيبة الناس ايه؟ مصيبة الناس انهم عاملين زي اللي لابس عباية بعشر تلاف جنيه. ولابس جزمة بميت جنيه. فكل ما الجزمة تتوسع
اخي لمع الجزمة بالعباءة كل ما الجزمة ييجي عليها طين يغسل الجزمة وينشفها بالعباية. فبقت العباية في الاخر شكلها ما يجيبش اصلا خمسين جنيه. يعني قماشة كده تلمع بها الحاجة وخلاص. والجزمة هي اللي شكلها حلو رغم انها ما لهاش قيمة. هو العباية دي دينك. والجزمة دي دنيتك. فالمفروض ان
الجزمة هي اللي بتخدم العباية مش العكس. المفروض ان الحاجة الغالية هي اللي لها قيمة. طب امال احنا عايزين الدنيا نعمل بها ايه؟ احنا عايزين الدنيا نخليها خدامة ايدينا خدامة لطلبنا للعلم. هتطلب علم ازاي وانت معكش فلوس
خدامة لدعوتنا الى الله هتدعو الى الله ازاي وانت مشرد دنيويا. وانت ظروفك انت راجل طالب وطالب فاشل. الطالب ما اصلا فاشل في دراستك ما عندكش تلات ساعات يوميا بتربط نفسك كدهو بحبل على المكتب وتقعد تزاكر كل يوم وتجيب كتاب الامتحانات من اول يوم في السنة وتقعد تزاكر المهم
واتعلم على المهمة انت راجل فاشل اصلا انت ما انتاش عارف تروح تحضر درس لحد من مشايخنا زي الشيخ مصطفى العلوي ليه ؟ لانك انت اصلا شايل هم هعمل ايه
الامتحانات. طب لو انت بتزاكر ؟ يا عم ما تنطلق. يومك بقى واحد وعشرين ساعة. التلات ساعات اللي انت زاكرتهم دول خلوا يومك كام ؟ واحد وعشرين ساعة. طب لما ما رضيتش ازاكر
ما عندكش يوم اصلا انت صاحي مهموم نايم مهموم. طب لما انت اشتغلت لما انت اشتغلت واحد آآ ما بيشتغلش قام آآ جه صلى معنا الفجر في المسجد وقعد جلسة الضحى ومزاجه عنب العنب. وقعد يسلم على الاخوة وخرجوا فطروا من عند محل فول وطعمية. وقام رايح بيته نايم الساعة تمانية. الباشا صحى لي امتى
الباشا اصحى لي الساعة العصر ده بالعافية يعني كمان عشان يصحى العصر. الباشا صحى العصر. صحى العصر بقى لما انطلق في ديني بقى. دين مين يا ابني هو يا ابني البدايات تصنع الفرق
يعني اللي بدايته صح نهايته صح اللي دخل في الدين بداية صح. ده هيكمل صح. البدايات تصنع الفرد. معزم الفروق ما بين اللي عندهم خمسين سنة في الالتزام هي الفروق لما كان عندهم عشرين سنة. وهي الفروق لما كان عندهم خمسة وعشرين سنة. وده قاعدة في الدين وفي الدنيا
فانت بدايتك بتظهر. واحد تاني بقى آآ قعد جلسة الضحى برضو وروح نام له ساعتين نزل راح الشغل بتاعه من الساعة تسعة الصبح آآ او من الساعة تمانية الصبح اشتغل لحد الساعة اتنين رجع الساعة اتنين آآ نام له ساعة. صحي الاتنين بيصلوا العصر في نفس المسجد
ده جاي من نوم طويل ابقى قابلني بقى يعمل ايه في بقى اليوم. وده راجل نشيط ونزل واشتغل. والاتنين هيشتغلوا عندهم نفس الباقي من الوقت. بس البركة اللي في يوم ده غير البركة اللي في يوم ده
والبركة اللي ربنا هيضعها في يوم التاني اللي اشتغل وتعب ده غير البركة اللي ربنا هيضاعف بها. اوعى تفتكر انك هتدخل الجامع هنا آآ لن نكلمك الا في الصلاة والصيام
اوعى تفتكر كده البطالة من اوسع الطرق الى جهنم. من اوسع طرق جهنم انك انت ما بتشتغلش. وانك انت ما تبقاش انسان جد في دنيتك مش في دينك. عشان كده ابو قلابة انت متخيل انا باكلمك عن مين ؟ باكلمك عن ائمة العالم. ائمة التاريخ الاسلامي. يقول لايوب السختياني، ايوب السختياني ده قصة. يعني ده انت
لو عايز تعمل سلسلة عن بطل من ابطال الاسلام اعمل سلسلة عن ايوب السختين. يعني روح اقرا عنه كده شخصية من الشخصيات الباهرة اه فابو قلابة قال لا يجوز اغتياني الزم السوق
آآ يا عم ده انت جاي لك طالب علم ورد. الولا الشاب ده زي الورد تقول له ارجع قال له الزم السوق فان الغنى من العافية قال له انك انت يبقى معك فلوس دي من عافية ربنا لك في حياتك
وانت هتقدر تنطلق في الدين ازاي وانت ما عندكش عافية اصلا. الزم السوق فان الغنى من العافية. النبي صلى الله عليه وسلم في اه اه ابي داود وابن ماجة جاء رجل الى النبي قاعد مع الصحابة كده شوفوا النبي عليه الصلاة والسلام والدور المجتمعي للنبي عليه الصلاة والسلام ما هو اصل انت انت لو ما فقتش في الحاجات اللي زي دي انت يعني
مش هتعمل حاجة لا هتعمل حاجة في دينك ولا هتفرق في الدعوة حاجة ولا انت مكمل اصلا معنا ولا انت فانت لازم تبقى ناجح يا ابني الناجح ناجح في كل حاجة والفاشل فاشل
في كل حاجة. والراجل راجل في كل حاجة واللي عنده تحمل مسئولية عنده تحمل مسئولية في كل حاجة والخيبة في الدراسة خيبة في طلب العلم. الخايب في الدراسة والله ما هو نافع في طلب العلم
هينفع في طلب العلم ازاي ازا كان ما عرفش يقعد نفسه ساعتين على مكتب. هيقعد نفسه خمستاشر سنة يصلي الفجر بوضوء العشاء ازاي يا جماعة؟ هي امكانية الامكانية ده عنده الامكانية دي
يعني احنا كنا بنزاكر بنية تدريب النفس على طلب العلم انك انت انك انت قعدتك على المكتب دي هتنمي عضلاتك النفسية على انك انت تقدر تطلب علم. انت عايز تقنعني انك انت خايف في دنيتك وخايف في مصلحتك وجاي بقى تعرف
مصلحة الاسلام في الارض وجاي بقى عشان تفكر لمصلحة الاسلام في العالم. يا ابني انت مش عارف مصلحتك اصلا! انت ما انتاش مطبق قول رسول الله صلى الله عليه وسلم احرص على ما ينفعك
الانسان لما بيبقى مستقر في دنيته او حتى يعني عنده انتاج في دنيته او حتى ماشي في الطريق الصحفي في دنيته بيبقى انسان حريص على دينه ده لما بيدخل الدين بيبقى مستقر
انما اللي قاعد على صفيح ساخن ده ده في لحظة بيتاخد منك. ومش بسبب كثير من اللي انتكسه. مش كثير من اللي انتكسه. انا خمسة وتسعين في المية من اللي
انتكسوا على مدى التلاتين سنة اللي فاتوا التلاتين سنة من يوم ما الواحد التزم فضله منة الله. نسأل الله ان يثبت قلوبنا على دينه. وان يصرف قلوبنا على طاعته. خمسة وتسعين في المية. مين اللي انتكسوا؟ انتكسوا بسبب زروفهم الدنيوية
ان هو مش عارف يتجوز خلع بسبب ان هو مش عارف يصرف آآ خلع بسبب ان هو مش عارف خلع. طب ليه يا ابني تسيب نفسك لحد ما تتعرض للحظة الصعبة دي
طب انت لو خايف على دينك؟ ما تأمن دينك. احنا قلنا قبل كده ان من اسباب فشل كثير من الملتزمين انه حاطط نفسه في بقية الفشل. انت مش فاشل انت انسان ناجح انت بطل
انت جواك طاقة كده بركان بيغلي انت راجل اكتيفيتور الشيفر ما حصلتش ولكن انت مشكلتك ايه؟ انت مشكلتك انك انت حطيت نفسك في مية فشل. مصاحب ناس فاشلة. مصاحب ناس دمها بارد
من صاحب اه ما انتاش مصاحب حد وده زيه زي اللي مصاحب ناس فاشلة لان اللي مش مصاحب حد ده مصاحب ابليس والعياز بالله. فانت حطيت نفسك في ميت فشل. انت مش حاطط نفسك في بيئات
نجاح. مش حاطط نفسك وسط طلبة علم مجتهدين. مش حاطط نفسك وسط اخوة مشغولة بالدعوة. مش حاطط نفسك وسط ناس دمها حامي في الدين. فانت حاطط نفسك في ميت فشل فبالتالي انت ما انتاش قادر تعمل حاجة. تريلا وعايزك تلف مية وتمانين درجة في حارة ضيقة. مستحيل. انت حاطط نفسك في في مكان ده
هي وعايز تعمل ايه عايز تعمل يوتيرن مش هتعرف تعمل يوتيرن بسبب الزروف مش بسببك انت انت اللي حاطط نفسك في المكان الغلط. وقلنا حديس النبي عليه الصلاة والسلام لما صحي ومسلا الساعة سبعة الصبح. الشمس ضاربة في الجيش. الفجر راح علينا. سيدنا بلال نام. اللي مسئول عن تصحيح الجيش للفجر
فالنبي عليه الصلاة والسلام اول كلمة قالها ايه؟ تحولوا عن مكانكم الذي اصابتكم فيه الايه؟ الغفلة يا رسول الله ده جيش. احنا مش آآ تلاتة نايمين في مكان وقوموا يا رجالة
نروح نشوف حتة تانية اه في حتة على بعد ربع ساعة ايه ده جيش يا رسول الله الجيش ده عامة يقوم وكله يصحى وكله يلم عزاله واللي ضرب يلمها والبعير بتاعه يقومه ونتحرك ونوصل لمكان تاني وننزل البعير بتاعنا ونضرب الخيام
يا رسول الله ده احنا كده نصلي الصبح قبل الضهر بعشر دقايق احنا اما نعمل القصة دي تحولوا يا ابني اول خطوة اطلع من اللي انت فيه. اطلع من بركة الطين اللي انت محطوط فيها دي. مش
طول ما انت بقيت فشل مش هتنتج مش هتتغير. هتفضل زي ما انت كده اهو. ومنتبش السبب وهيجي لك اكتئاب. وهيجي لك احباط وهتقول انا فاشل. وانا مش نافع. وانت يا ابني
حتة دهب جوهرة كريمة ولكن انت رامي نفسك في مكان ما هوش مكانك فقلنا من اسباب الفشل. احيانا من اسباب الفشل في الدين انك انت مش واخد بالك من دنيتك
الدنيا هي تدريب على النشاط. مكان انت بتتدرب فيه على الصبر. بتتدرب فيه على التحمل. بتتدرب فيه على تشغيل دماغك. ها هو انت تيجي دلوقتي تقول لي والله يا شيخ
انا عندي مشكلة مع مراتي او انا عندي مشكلة في آآ في الدراسة. او عندي مشكلة مع ابويا وآآ انا هقول لك ايه والمشكلة بتاعتي كزا كزا كزا مع زوجتي انا هاقول لك ايه لو انا راجل ناصح
طب وانت رأيك ايه انا انا جاي اسألك حبيب قلبي انت لو انت حد المشكلة دي جا لك فيها وقال لك المشكلة دي وجابوك تحلها يا ترى انت هتحلها ازاي بقى
انت عارف انت لو ما ردتش انت مش هتنفع اصلا تعيش يا ابني ما هو الاعتمادية النفسية دي واحد. يا شيخ هو الحديس ده معناه ايه ؟ هو انت دورت
لا ما انا جاي للشيخ بقى يقول لي هو انت هي الاية دي معناها ايه؟ هو انت رحت شفت رح شف كده وتعال ادعي. رح شف وتعال نتناقش مع بعض. ليه هو انت مش عارف لأ مش لان انا مش عارف. لان انا لو كل سؤال
جاوبت لك عليه انا اموتك يا ابني. انا هاطلعك انسان اعتمادي من الدرجة الاولى في حياتك انسان مع النضج ما بيجيش غير بسبب تحمل المسؤولية. ما فيش حد هينضج ولا شخصيته هتنضج ولا عقليته هتنضج غير الانسان اللي تحمل المسئولية
فالانسان اللي عنده اعتمادية على الشيخ في كل حاجة في الدين. وعنده اعتمادية على ابوه في اخد المصروف. وعنده اعتمادية على اصحابه ان هم يعملوا الفسح الحلوة تطلع فيها وعنده اعتمادية على صحبة المسجد انهم يشدوه لما يقعوا في صلاة الفجر. يا ابني انت ميت. انت ما انتاش بني ادم اصلا
انت مش هتنضج غير لما يبقى عندك تحمل مسئولية تحمل المسئولية هو اللي هيخليك بني ادم تاني ولازم يبقى عندك ايجابية. فلو انا واحد طرف من اطراف حياتك كل ما تجي لي جاوبتك انا باموتك اصلا. فكر ايه يعني؟ عايزك اغلط. عايزك تغلط
بس يبقى انت انت اللي انت اللي فكرته غلطت هاتها خمسين في المية مية مية المرة اللي بعدها ان شاء الله هتجيبها خمسة وخمسين في المية. ان شاء الله بعد سنتين هتجيبها سبعين في المية. ايه المشكلة
ايه المشكلة؟ انا قاعد بالليل قاعد افكر فعلا انا عايز ابعت حد غيري يدي الدرس مش عشان اتنصل من الدرس انت انت لازم تبقى واخد بالك ان الحياة الحياة مش انت لازم تبقى واسع الافق في الحياة. الحياة ما بتمشيش كده يا جماعة
فكرة ان هو آآ شخص واحد انت عايزه لأ مش عارف انا باخد من ابويا المصروف في ايه لازم تنضج شوية في الحياة. فالنبي صلى الله عليه وسلم فجاء له
جاء رجل فطلب يعني واحد بيشحت واحد شحات. يعني شف بقى النبي عليه الصلاة والسلام بيتعامل مع واحد شحات النبي بيتعامل واحد جاي كده وبيسأل بقى ومين احسن بقى من النبي عليه الصلاة والسلام والناس الطيبة اللي حوالين النبي عليه الصلاة والسلام وايه وجاي بقى وراجل الدين بقى لازم يتكسف
بقى ما هو يعني ايه لا يعني انت لو انت في الشارع واحد بيقول لك حاجة لله طب انت هتعمل ايه؟ ما هو في ناس واقفة هي مش واخدة بالها اصلا ان ان انت لو اديت لده انت
بتدمروا انت مش بتحييه ولا بتخدمه ولا حاجة النبي عليه الصلاة والسلام فراجل جاي يسأل. فالنبي عليه الصلاة والسلام قال ما عندك في بيتك. انت بتملك ايه؟ فاحنا معدمين يا رسول الله. حلس
حلس الحلس ده اللي هو البردعة اللي بتتحط على ضهر الحمار. ويتركب عليها حتة قماشة. نلبس بعضه ونبسط بعضه. يعني احنا ما بلاش اصلا سجادة ولا عندنا حاجة في بيتنا ولا عندنا فرشة ولا عندنا ده حتة بنلبس حاجة قماشة كده ممكن نلبسها وممكن نفرشها ونقعد عليها. وقاعب نشرب فيه
الماء وبتاع كده بنشرب ماية فيه. هو ده كل اللي عندك في الحياة. فالرسول قال له ائتني به. مش فارقين حاجة اصلا. انك انت تقعد بقى فارش على حاجة السيدة
آآ فاطمة دخلت ليلة دخلتها على فرو كبش. يعني نامت مش نامت على سرير. نامت على آآ جلد خروف هي وسيدنا علي بن ابي طالب فما فيش مشكلة خالص. هات لي الحاجات دي. فالراجل جابها. فالنبي عليه الصلاة والسلام عمل مزاج. النبي بنفسه. النبي اللي بينادي عليه الصلاة والسلام. النبي كان بيشارك في الحياة وفي صناعة الحياة
فقال من يشتري هذا؟ النبي عليه الصلاة والسلام هو بنفسه اللي عمل المزاد وبدأ ينادي للراجل وكله فاهم ان لا الحلس يشوق يساوي مليم ولا القاع بيساوي مليم. ولكن انا مش هاعودك بقى البلوشي بعد كده
انا لو فضلت اديك الاعتمادية انا باقتلك انا باموتك انا مش بابني مسلم اصلا ده انا بابني مصايب انا لازم اعودك بعد كده انك تشيل مسئولية في حتة البتاع اللي ما لوش لازمة ولا يساوي واحد على مية من درهم ده الرسول بيبيعه. من يشتري هذا والصحابة فاهمين
فواحد قال له درهم يا رسول الله ده ما يساويش درهم اصلا خالص يعني فالرسول لأ ما هو ضرب هيعمل به ايه مش حد يايه حد يفكر بس حد يفهمني شوية في القعدة فواحد قال له درهمين يا رسول الله
قال له خلاص خدهم اهوت وادي الدرهمين. ادى الدرهمين للراجل قال له درهم اشتري به او انبذ به طعاما الى اهلك. ودرهم اشتري به قدوم وائتني به قدرها ما تلوم اكل به واديها هات لهم شوية شعير بقى يقعدوا آآ سبع تمن تيام كده ياكلوا فيه والدرهم التاني هات لي به الة من الات الاحتطاب
وتعال لي واتني به والنبي شد عود بقى في القادوم بايده عليه الصلاة والسلام كانه بركة في ذلك القدوم يعني وقال اذهب ولا اراينك خمسة عشر يوما يا رسول الله يا رسول الله قل له يحضر دروسك
بيقول له خمستاشر يوم ما اشوفش وشك خمستاشر يوم ما اشوفكش اول مرة رحت الشيخ محمد يعقوب وانا طالب في سنة رابعة. كلية في اول سنة رابعة طب قلت له يا شيخ وانا عايز اتربى وعايز اتبنى. قال لي بص يا ابني انا عشان اهتم بك طبعا ما كانش بيهتم بحد خالص يعني. قال لي عشان اهتم بك انا الشرط بتاعك يجيب امتياز في سنة رابعة
انا جاي لك عشان تقول لي الدين بقى ودنية ايه وارم الدنيا. قال لي الشرط بتاعي هتجيب امتى؟ طب سبعة رابعة دي طويلة فضلت طول السنة اشتغل عشان اجيب ايه؟ عشان اجيب امتياز عشان الشيخ محمد يعقوب قال لي هتجيب امتياز اهتم بك اهتمام خاص
مش هتجيب امتياز انا ما ليش دعوة بك واما خلصت بقى رحت له بفضل ومنة الله سبحانه وتعالى وايه وايه يعني كانت علاقة يعني قلبت لي حياتي يعني فضل ومنة الله سبحانه وتعالى انما هو حط لي شرط يا ابني انا عامل لك ايه
ما هو انت لو خايب انت لو فاشل هاعمل لك ايه هتيجي تغني عني ايه اللي قاعد في القهوة قبل الالتزام؟ اما جه التزم قاعد على القهوة اللي في الجنب برضه. ما في قاعد مستني نصر الله يتنزل من السما. هو خيبة
هو ده مش مشكلته انه فاشل ده فاشل لانه هو مش راضي يدفع تمنه انه يبقى انسان ناجح. فالنبي عليه الصلاة والسلام قال له لا ارينك خمسة عشر يوما. طب يا رسول الله
انت كده الراجل ده مش هيحضر دروس خمستاشر يوم الراجل ده مش هيسمع مواز نية. يا عم الراجل ده مش بني ادم ده عايز يبقى بني ادم اصلا ده لأ ده ده الاول عايز يرجع بني ادم وبعد ما يرجع بني ادم يبقى متدين
الاول عايز الشزوز الدنيوي اللي في حياتك سواء فشل دراسي سواء انك انت بقيت شنبك اللهم بارك ودقنك اللهم بارك وهات يا بابا هات يا بابا مين يا ابني طب
لو بابا مات بكرة في لحظة هتعمل ايه ولو وده عادي يا دي الدنيا عادي جدا يعني. ولو ازاي يا ابني شنبك ودقنك كده وبتاخد مصروف من ابوك! عيب يا ابني! ده عار! ده عار
الدنيا بقت كده. حبيبي هو عار. انا ما لي كل الدنيا بقت كده ما هي الدنيا اللي متبرجات ماليين الدنيا والمتبرجات دي ايه ما هي عار. لنفسها ولابوها هو ده ده معرة يا ابني
آآ طب اعمل ايه؟ انا ما لي اتصرف هو مين اللي يقول لك اعمل ايه ؟ رح فكر. الراجل اللي زيك طب انا بادرس والله رح شف اللي بيدرس ازاي يجيب فلوس ازاي. عشان دراسته في دراسته ما تتأسرش. طب اصل انا
اتخرج ومش لاقي شغل حبيبي ما اعرفش والله يعني ما اعرفش يعني شف الناس عملت ايه عشان تجيب فلوس الزم السوق. يعني انا الزم السوق فان الغنى من العافية. انزل ودور واللي غيرك عمله اعمله
هي الناس جابت ايه؟ جابت صندوق سمك وبدأت تبيعه؟ والله العظيم في سنة هتتجوز وهتتشهص وهتبقى راجل مليونير. طب لأه طب انا ما اعرفش يعني يعني فكر زي ما غيرك فكر. كلنا فكرنا ولازم تفكر انت كمان. اذهب ولا ارينك خمسة عشر يوما. ثم ائتني
الراجل جاي بعد خمستاشر يوم لابس توب نضيف بقى حاجة حلوة كده كسب عشر دراهم في الخمستاشر يوم دول جاب توب لنفسه جاب ثياب لنفسه وجاب اكل لاهله بقى مش ابو درهم بقى. جاب لهم حاجة كده بتلاتة اربعة درهم كده محترمة وحلوة كده. وجاي للنبي عليه الصلاة والسلام. فقال النبي
ولم هذا خير هذا خير من ان يأتي احدكم والمسألة في وجهه نكتة يوم القيامة هتيجي انت فكرك انك زليت نفسك في الدنيا ده انت هتفضل شحات خمسين الف سنة يوم القيامة
هتفضل كده متعلم كده ده كان شحات يعني الشحاتين الناس الاعتماديين الناس اللي راميين جتتهم على غيرهم. الناس اللي اتعود على زل الناس اللي ضربت عليهم الذلة والمسكنة. الناس اللي اتعود على انه بيمد ايده طول حياته. ده هيجي يوم القيامة فيه نكتة في وشه كده. ده كان راجل
ده كان راجل آآ عايز يعيش كده. من غير اي مجهود ولا من غير اي حاجة. ده كان راجل ما لوش اي لازمة في الدنيا ده كان راجل كان فضيحة كده. فضيحة زي فضيحة الغادر لما يغرز لواء في استه يوم القيامة هذه غدرة فلان. واحد خان واحد مع مراته وواحد آآ
كان واحد في تجارته وواحد شريك وسرق شريكه وباعه وطلعه من المشروع ايا ما كان بقى الغدرة هي ايه بالزبط كده الشحات الاعتمادي اللي عايش حياته على ده وعلى ده وعلى ده. ده يوم القيامة بييجي مزلول برضه ده كان بني ادم شحات في الدنيا. وده كان بني ادم ما لوش لازمة
في الدنيا النبي عليه الصلاة والسلام حول ذلك الرجل الى انسان حقيقي حول ذلك الرجل الى قيمة حقيقية. الرجل ده ما كانش يتخيل قبل ما يقابل النبي عليه الصلاة والسلام انه يقدر يعمل حاجة
زي ما ناس كتير مننا مش متخيلة انها تقدر تعمل حاجة. عبدالرحمن بن عوف لما هاجر للمدينة ما كانش معه فلوس خالص. كل فلوسه راحت في الهجرة كل فلوسه راحت في الهجرة. فلما هاجي للمدينة ما فيش فالنبي عليه الصلاة والسلام جه في دار انس ابن مالك في دار ام سليم وجاب تسعين صحابي خمسة واربعين مهاجري. وخمسة واربعين
انصاري وعمل المؤاخاة ما بين الخمسة واربعين مؤجري والخمسة واربعين انصاري في عمل المؤاخاة ما بين تسعين صحابي في دار ام سليم. فعبدالرحمن بن عوف النبي خلى من اخيه سعد ابن ربيع الانصاري. سعد ابن ربيع الانصاري ده اغنى راجل اعمال في المدينة. يعني مين اغنى راجل اعمال في المنصورة
فانت دلوقتي بقيت انت بقى ايه انت واغنى راجل اعمال في المنصورة اخوات. الله! يا سلام! يا سلام! لو الراجل عمال يتبناني! يا دي الخيبة يا ولاد ليه يتمناك ليه ؟ ما يمكن انت يا عم انجح منه ومن خمسين واحد زيه
ليه؟ عايز عايز دايما الحلول السهلة في الحياة ليه؟ يا ابني الحل الصعب. مش قيمته ان هو بيحل لك مشكلتك. قيمته انه بيخليك بني ادم وقيمته ان انت لما تزاكر من
يا عم تولع شهادات الدنيا. انت بقيت بني ادم انت لما هتيجي المسجد عندنا هنا كده ها وتقعد ورا في ورشة تحفيظ قرآن وتاخد آآ تحفيظ قرآن انت هتفضل مستمر لحد ما تختم المصحف
لانك راجل اصلا. التاني بقى التاني يوم وهو اصلا قاعد على صفيح ساخن. هو مش طايق نفسه اصلا. هو يقوم حافز له صورتين وخالع. وده حافز له صفحتين وده حافز له جزء وخالع. عارف ليه؟ لانه فاشل اصلا. يا ابني ده مش بسبب اي شيء
ولا بسبب ضعف ايمان. ده لانه انسان فاشل. انسان ما اتعودش انه يبقى راجل. انسان ما اتعودش لو كان بيزاكر في الدراسة كان لما لقى فرصة في الدين الحقيقية كان ختم المصحف. انما هو ما بيستفدش ليه؟ لان هو ما بيستفدش من الفرص اصلا. هو عايش كده وخلاص
يعني زي ما النبي عليه الصلاة والسلام قال لا يبتغون اهلا ولا مالا. البطالة هي اوسع الطرق الى جهنم الانسان البطال ده ده اوسع طريق لجهنم ان هو يبقى ما بيشتغلش وفاكر بقى ايه انا متفرغ للدين. ابني مش طب انا ما بطلبش علم ليه بقى؟ انا دخلت
وما زاكرتش لانك ما بتزاكرش اصلا فرصتك ازاي؟ ما هو ده تدريب على ده. طب هو انا لما دخلت الدين ما ليش صغر ليه؟ لانك ما لكش صغر في الدنيا. عمر ابن الخطاب رضي الله عنه وارضاه
كان نص المدينة المنورة ما بيشوفش النبي عليه الصلاة والسلام. ليه عشان يشتغل؟ وعشان يتاجر. تاجر. سيدنا ابو بكر الصديق ساب النبي عليه الصلاة والسلام وسافر بصرى سافر في شمال الجزيرة العربية. سافر ناحية الشام يتاجر في حياة النبي. وده اكتر واحد لزم النبي عليه الصلاة والسلام. كان بيتاجر سيدنا انس ابن مالك خادم النبي
يعني اكتر واحد المفروض زايد في الدنيا ده ده اللي كان مع النبي ليل نهار سيدنا انس ابن مالك كان عنده بستان وكان بيطلع الفاكهة بتاعته مرتين في السنة يبيعها وكان بيزرع الريحان وكان بيطلع منه ريح المسك
يعني كان يعني راجل كان تاجر وكان صانع وكان بتاع عطور وكان بتاع فواكه وده خادم النبي عليه الصلاة والسلام مين قال لك ان يعني الدين معناه ان انا ابقى خيبة في الدنيا وانطلق في الدين؟ الخيبة في الدنيا يبقى خيبة في الدين. ما شفتش انا حد خيبة في الدنيا وفالح في الدين
ما شفتهاش اه ممكن بقى بعد كده ربنا يفتح عليه. يا عم بلا دنيا ولا بتاع انا خلاص ربنا يعني يعني اقامني على ثغور عظيمة في الدين فانا هاتفرغ ماشي. دينك اللي يفرغك
مش انت اللي تتفرغ له الرسول قال ساعة وساعة. هو الدين عشان توصل للفردوس الاعلى وعشان تبقى داعي الى الله بعد عشر سنين بازن الله. وعشان تبقى حاجة كويسة وطالب علمه عشان تبقى عابد ساعة وساعة. انت ما انتاش محتاج الاربعة وعشرين ساعة. انت محتاج ساعة في اليوم. تديها للدين بتاعك. طب والساعة التانية تديها للدنيا بتاعتك
ساعة وساعة. فالنبي صلى الله عليه وسلم اه اه فسيدنا عبدالرحمن بن عوف لما هاجر الى المدينة المنورة. فالنبي اخى بينه وبين سعد ابن ربيع الانصاري واحد قلت مليونير فسعد ابن ربيع الانصاري بقى مشاعر الدين بقى وانت عم الشيخ بقى. عم الشيخ بقى اللي ايه اللي خلاص بقى كفاية ان عندي دين انتم عايزين كمان يبقى عندي دين
يعني انتم عايزينا نعمل ايه يعني؟ يعني عايزينا نتربى ونزاكر! ده انتم يا اخي والله العزيم ناس ما عندكم ما عندكم نزر يعني حاجة صعبة اوي اللي انتم بتطلبوه مننا ده ما فيش خالص. عبدالرحمن فقعد سعد بن ربيع الانصاري قال له
انظر اي ما لي اعجب اليك خز نصف ما لي يا اخي والله العزيم استغفر الله العزيم ولولا يا عم ما وانزر الى احب زوجتي اليك. هو طبعا مش مش قصدي اطلع لك مراتي بس هو بيحبه فعلا
هو بيحب الدين اكتر من اي حاجة في حياته فخلاص خد نص مالي واتجوز اللي انت عايزها واعمل اللي انت عايزه فقال عبدالرحمن بن عوف بارك الله لك في مالك. ولكن ولا عويل
ولكن دلوني على سوق المدينة. دلوني على سوق المدينة دي. انا عايزك تكتبها في ورقة كده وتحطها قدام السرير اللي انت بتنام عليه دلوني على سوق المدينة. انا انا انا هنزل واشتغل. وهنزل وسيدنا عبدالرحمن عوف كان تاجر جبنة. عبدالرحمن بن عوف لما مات في الاخر ساب
عشرات الملايين لما مات في الاخر ما الغنى لا يتعارض مع الدين في حاجة. ما دام انت عارف انت هتعمل به ايه. وما دام نيتك في سبيل الله. وما دام هتخدم به دعوة ربنا سبحانه وتعالى
ودا ما تستعين به على الانطلاق في طلب العلم والدعوة الى الله والعبادة. مش قصة دنيا محروقة الدنيا. دنية مين يا ابني انت ممكن يجي لك ناس نسأل الله العفو والعافية
حد يجي له مرض يموت ما انتش في الدنيا اصلا بعد يومين. دنيت ايه! ولكن وبرضه مش قصة ان انا جبت الدنيا الحمد لله انا بقيت ناجح في الدنيا بابقى ناجح في الدين. لأ. انت بتجيبها عشان تبقى
للدين. لو انت عندك اي نية تانية يعني يبقى النية دي غلط قال البخاري في صحيح البخاري بقى الرواية بتاعة البخاري ودواوين السنة سم تابع الغدو يعني عبدالرحمن بن عوف يوميا بعد جلسة الضحى ينزل السوق. يوميا ما فيش لعب بقى. تحمل مسئولية حقيقي
فقابل النبي بعد ايام النبي بقى شاف عليه بقى تغييرات بقى وتأسير وشوية آآ آآ اصباغ كده في ايه؟ فقال تزوجت يا رسول الله انا اتجوزت خلاص اول يوم ولو مش هابقى اعمل وليمة بقى والم بقى الملتزمين واعمل توحيد للصف بقى وتأليف للشمال انت معك فلوس بقى. اعمل بقى المناسبات الاجتماعية
الجميلة ديت زي النبي عليه الصلاة والسلام لما لما وليمة علي وفاطمة النبي ما كانش معه فلوس يعمل الوليمة ولا سيدنا علي كان معه فلوس. سيدنا محمد عمل ايه؟ سيدنا محمد عمل
عارفين الغديوة في بلاد الفلاحين اللي ياكل واحد يجيب طبق اكل بيسموها في الغرب دي شبارطي آآ النبي عليه الصلاة والسلام كل واحد جاب حاجة وبقت والنبي عليه الصلاة والسلام جاب حاجة جاب زبيب وتمر وده جاب آآ مش عارف ايه وده لحد ما بقت وليمة. النبي
عليه الصلاة والسلام نفسه في وليمة صفية بنت حيي بن اخطب. النبي عمل كده. النبي عليه الصلاة والسلام رجع من خيبر وما عهوش اكل كل واحد هيجيب حاجة. فده يجيب شعيره
يجيب لحمة وده يجيب مش عارف ايه وده يجيب ايه وده يجيب ايه لحد ما ايه ما عملوا الوليمة ودي كتير جدا ولئن كثيرة في حياة النبي عليه الصلاة والسلام اتعملت بالطريقة دي وليمة ربيع
ابن كعب الاسلمي اللي هو من اهل الصفة. اللي هو كان بيخدم النبي عليه الصلاة والسلام كلكم عارفينه. النبي عملها له بالطريقة دي برضو. الصحابة دول لموا له كبش وفقير ما عندوش حاجة اصلا. ودول
جابوا له شوية آآ آآ ذرة وفي الاخر عمل الوليمة بتاعة الفرح بتاعته كثير من اصحاب النبي صلى الله عليه وسلم اتعملت بطريقة الغديوة دي اتعملت بطريقة الديش مارت دي اتعملت بطريقة المشاركة الجماعية في في الطعام. في في في صناعة الطعام. فعبدالرحمن بن عوف ثم تابع الغدو
يعني كل يوم ينزل راجل من ضبط عنده انضباط كل يوم ينزل. فقال ظننت في البخاري. ظننت اني لو رفعت حجرا لوجدت تحته ذهبا او فضة. هو ده المتدين لما بينزل يشتغل في الدنيا
ربنا بيبارك له قعدتك في جلسة الضحى تسمع درس بعد صلاة الفجر جماعة لن ينساها لك الله لن ينساها لك الله هتحط ايدك في في الحريقة هتخضر بس انزل. انما انت قاعد في مكانك قاعد في ايه؟ لما هتيجي تزاكر لن ينساها لك الله. صلاتك ودعوتك وطلبك للعلم ونيتك من ورا اللي انت
ده غير نية غيرك. سيؤيدك الله سبحانه وتعالى. ربنا هيعينك وهيمدك. فربنا زي بالزبط احاديس اسق حديقة فلان. الدنيا ما فيش مطر والصحابة بتمطر على الحديقة دي بس ليه؟ الراجل ده شغال الراجل بيشقى. وتلت الحديقة بياكلوا وتلت الحديقة بيطلعوا صدقة وتلت الحديقة بيردها
عليه عشان يزرع فيها تاني او عشان يصرف عليها مصاريف الزراعات الجديدة تاني يبيعها ويصرف عليها. الراجل ده ربنا عمل له هزه الكرامة المزهلة ليه السحابة وامطار السحابة ما فيش حد بياخد كرامات زي اللي شغال بعمل ايديه
وصالح في الدين. زي اللي ناجح دنيا ودين النموزج ده ربنا بيحبه النموزج ده ربنا لان النموزج ده بيدبح ابليس اللي ناجح دين من غير دنيا ابليس يعني ممكن يخوف الناس منه. شفتم عشان ينجح ساب الدنيا مش هينفع. لي واحد صاحبي قالها لي والله وكان رفيقي في الدعوة الى الله يوما ما
قال لي انت نجحت اول ما اتخرجت الواحد قعد كزا سنة مفرغ نفسه للدعوة. قال لي انت نجحت لانك اتفرغت للدين. وانا مش هانجح غير لما اتفرغ للدنيا وعنده من الامكانيات انا فتنته
يعني واحد داعي الى الله لا يقل عنك خالص علما ودعوة وجهدا وزكاء ومواهب وعزيمة وطاقة ومن انجح شخصيات الدنيا دلوقتي آآ لا يقل عنك وقال لك لأ انا اتعلمت منك ان الواحد ما بينجحش غير في حاجة واحدة بس. اه طب وده معناه ايه بقى؟ بما ان ازا ها هتنجح انت كمان في
لا لا لا انا هانجح في الدنيا بقى انا اسف. وانا مش هاعرف اسيب الدنيا. فانا سلام عليكم وعليكم السلام. انت فتنته انت يعني عشان كده الواحد لما يعني فانت لازم تبقى واخد بالك من آآ آآ من هذا الامر ان ربنا بيحب جدا اللي ناجح في الدنيا وناجح
ليه ؟ لان ده بيخرس لسان ابليس. ده بيقطع لسان ابليس هيقول ايه احمر الخدين هيقول ايه راجل جدع راجل آآ مسئول عن نفسه. راجل عنده تحمل مسئولية. راجل عنده انجاز في حياته. آآ راجل آآ راجل عاقل راجل واعي. راجل في الدين ناجح
وفي الدنيا ناجح مين اللي هينطق ؟ هتيجي واحد يلتزم على ايدك والدته تقول يا دي المصيبة ده يلتزم تيجي تقعد معك ايه يا ابني يا ريت يبقى زيك والله العزيم. يا ريت يبقى زيك
بدل ما هي يد المصيبة خلاص ابني ضاع. ما دام مشي مع الناس دي ابني ما هوش راجع لي تاني. وبتفضلوا انتم الاتنين تحاربوا في بعض لحد ما النهاية المحتومة اول ما يتزنق في الدنيا ولا
ومش لاقي شغل ولا يقعد على القهوة سنتين وما هوش عارف يعمل ايه. خلاص هو هيجري على دنيته هيعمل ايه. يعني ما هو بدأ يجري على حتة الامراض النفسية. لأ اجري على دنيتك
خلاص وطلب الحلال جهاد في سبيل الله. والسلام عليكم وعليكم السلام. وقصة واتقفلت زي ملايين القصص اللي اتقفلت فانت نجاحك في الدنيا امن قومي لاستمرارك في الدين عشان تقدر انك انت تكمل. واكتر والنموزج اللي ربنا بيحبه حب عظيم الانسان اللي ناجح في الاتنين. ربنا بيعمل له زي عبدالرحمن بن عوف لو رفعته
حجرا لوجدت تحته ذهبا. راجل هنا وراجل هنا. وزي صاحب الحديقة اسقى حديقة فلان. راجل هنا وراجل هنا. فاللي راجل هنا وراجل هنا ده له معاملة مختلفة عند الله سبحانه وتعالى. آآ ليس من الدين عدم الاهتمام بالدنيا
آآ وليس من الدين العوالة في الدنيا. العوالة دي واضحة يعني انك تبقى عويل يعني. انك انت تبقى لازم يبقى معك فلوس لازم يبقى معك فلوس عشان تعرف تطلب علم لازم يبقى معك فلوس عشان تعرف تشتغل في الدعوة. لازم يبقى معك فلوس عشان تعرف تتجوز وتستقر اسريا وتنطلق استقرارك الاسري يبقى منطلق
منطلق لانطلاقك في الدين لازم تبقى ناجح. لازم تبقى متحمل مسئولية كل حاجة بقى عموما. مسئولية رزقك. مسئولية صحتك. مسئولية النبي عليه الصلاة والسلام ابن الحنظلية سهل ابن الحنظلية. لما كان مع آآ
اه اه لما كان في الشام وقالوا له كلمة تنفعنا ولا تضرك. قل لنا كلمة من اللي انت سمعته من النبي كان رجلا متوحدا. يعني هو في حاله قاعد يصلي ديل
نهار ويعبد ربنا ليل نهار. فقالوا له قل لنا كلمة كده لوجه الله. الناس في المسجد وهو خارج. كلمة لوجه الله عن النبي عليه الصلاة والسلام. فقال قال لنا رسول الله صلى الله عليه وسلم
انكم قادمون على اخوانكم فاصلحوا ثيابكم وفي رواية اصلحوا نعالكم. اوعى جزمتك تبقى وحشة رايح على ناس ورايح على مسلمين آآ جداد ورايح على بص خليك ايه خليك كده فابريكة. واصلحوا رحالكم اوعوا عربيتك
تبقى وحشة حتى تكونوا كانكم شامة بين الناس عارف الشمة اللي بتقفل وشي دي حاجة علامة مميزة عن كل حاجة. خليك مميز. النبي عليه الصلاة والسلام بيقول لك هنا انت متدين خليك مميز
مميز في لبسك مميز في علمك. مميز في اخلاقك. مميز في عربيتك. مميز في مميز. النبي عليه الصلاة والسلام يقول نظفوا افنيتكم ان يهود لا تنظف افنيتها. الفناء اللي هو ايه
ايه هو الفناء ايوة الحتة اللي قدام البوابة الحوش يعني الاجابات كلها صحيحة. بفضل الله سبحانه وتعالى. اللي هو قدام باب شقتك وده نضف حط آآ قصصين زرع حط لوحة حلوة آآ اكنس اعمل الزبالة اللي بتتحط قدام الباب لحد ما حد ياخدها حطها في حاجة حلوة. تستوي
ما تبقاش مرمية ومعمولة وتيجي قطط خليك انسان من برة كده ده بيت واحد ملتزم بيت واحد ملتزم ده ده لبس واحد ملتزم. دي عربية واحد ملتزم دي دي خليك مميز. النبي عليه الصلاة والسلام بيقول هل انت شما ان تشامى بين اصحابك باخلاقك ولا الواد اللي مش ملتزم بتاع البنات
هو ارجل منك ميت مرة في الدفعة. وارجل مع اصحابه ميت مرة في مناسباتهم الاجتماعية في الدفعة انت انت هل احنا امتنا اصلا شامة بين الامم؟ ما هو لما ده يبقى شامة وده يبقى شامة وده يبقى شامة. هتبقى في الاخر احنا شامة بين الامم. تحمل مسئولية
وما تاخدش جزئية من الدين وتسيب جزئية تانية الخميس اللي فات فاكرين احنا اتكلمنا عن ايه؟ اتكلمنا عن تغيير شخصيتك وتحمل المسئولية اتكلمنا على على آآ اهل النار كل ضعيف لا زبر له. لا الذين هم فيكم تبعا. لا يبتغون اهلا ولا مالا. واحد مش عايز يتجوز ولا يبني مشروع
مش عايز تشيل مسئولية يا عم بلا هم مش عايز اشيل هم. طب والتاني بقى؟ التاني لا يخفى له طمع وان دق الا خانه. التاني دا واحد بقى كل قضيته عدي يا ليلة
كل قضيته هنصدم مين النهاردة في عشوائية التاني عنده همة بس عنده همة في مين يعشينا؟ هناكل عند مين النهاردة؟ هناكل فين النهاردة؟ انسان حقير الهمة. التالت بقى ورجل لا يزال صباحا ولا مساء يخادعك عن اهلك ومالك. التالت بقى راجل واعي اوي. ده دول تلات اصناف النبي قال بيروحوا جهنم. التالت
جدا. التالت عايز جوازة حلوة. لا يا عم انا مش لا ابتغي اهلا ولا مالا. لأ ده انا عايز اهل. ده انا عايز جوازة حلوة بس عايز اتجوز واحدة حلوة بجد
بت حلوة بجد. وعايز آآ آآ وعايز فلوس. انا عايز اصيف في الساحل الشمالي. جمصة ايه يا عم واشتغلت ايه ؟ انا عايز اصيف في الساحل انا عايز اسكن طب الحل ايه
الحل اشتغل لا لا لا لا انتم فهمتوني غلط خالص هتشتغل مين يا عم؟ الناس مش بتوع شغل امال الحل ايه؟ الحلة برشت الحلة شف كوبري. الحلة تشوف واحد مراته حلوة وعنده فلوس اروح اشتغل عنده في مشروعه واقعد اقرب منه والمعله جزمته وابوس ايده
وابقى عبد الباشا وخدام الباشا لحد ما يأمنني اخونه مع مراته وبعد كده اما يسلمني حاجة من فلوسه اخد فلوسه واخلعها. يبقى انا خدتها جوازة ببلاش وخدت ايه ؟ عنده علو همة، ولكن ما عندوش تصور ان انه ينفع يوصل للاحلام الدنيوية دي غير بايه ؟ غير بالخيانة
فالنبي جاب تلاتة بيدخلوا جهنم. واحد ما عندوش همة لا يبتغون اهلا ولا مالا. خيبة. حزب الكنبة في الحياة. قاعد على الكنبة كده وخلاص ما بيعملش حاجة في حياته. ولا بيفكر لبكرة ولا بيفكر لقدام. لا يبتغون اهلا ولا مالا
العلماء قالوا لا عنده همة في دنيا ولا عنده همة في دي. التاني عنده همة. بس همة في الحقائر. هنتفسح فين؟ مين هيعشينا؟ مين هيعزمنا؟ اه ماشي اصدم الناس في حاجات
الحقيرة كده وخلاص. التالت لأ. التالت عنده همة بقى. عنده همة عالية في الدنيا ولكن هو مش متخيل انه هيعرف يجيب الهمة دي غير بالحرام. طريق الحلال مش هيجيب الدنيا اللي انا
عايزة لازم بالحرام احمي نفسك وعلى قد ما انت ناجح على قد ما ربنا سبحانه وتعالى هيشرح صدرك. وهتبقى ناجح في الدين مش بقول لك رح سنتر التزامك واجري في الدنيا. رجال لا تلهيهم تجارة ولا بيع عن ذكر الله
مش بقول لك ان الدنيا تشغلك ان انا بقول لك خليك انسان متوازن. ربنا بيحب اللي ناجح في الاتنين. ده له مقام عند ربنا بيكرمه. ربنا بيفتح عليه في الدنيا بما لا يفتح على غيره. اوعى تعيش فاشل
من اسباب فشل كتير مننا في الحياة هو عدم تحمل مسؤوليته في الدين في الدنيا. من اسباب عدم نضج كتير من الملتزمين في الحياة ان الدعام ده اللي عينهم مهشتكينهم. الاية دي اه دي كزا. الحديس ده اه كزا. الموضوع ده كزا؟ اه كزا. لأ يا حبيبي روح ودور ودور على حل مشاكلك
دور هو انت دماغك دي هو انت دماغك اقل من دماغي! هو انت دماغك اقل من دماغ آآ فلان ولا الاخ انت دماغك مش اقل من دماغ حد انت اللي حاطط نفسك في موضع المفعول به في جملة الحياة. انتقل بقى للفاعل. خلي الضمة ترفعك بقى وايه وانتقل للفاعل وخليك انسان لك قيمة. آآ انا بقول الكلام ده ليه
في نهاية هزه الكلمة انا بقول الكلام ده لان انتم ولادي لان انا كتير جدا جدا جدا بيجي لي حد يسألني احط نفسي بالزات الايام دي بدأت تبقى كتير عندي جدا يعني. احط نفسي ابني خالد عنده سبع سنين نسأل الله ان يربي لنا اولادنا وان يصلح لنا اولادنا. احط نفسي هو ده لو ابني
انا هعمل معه ايه ده لو ابني انا هتعامل معه ازاي ؟ ده لو ابني انا هابقى حريص على مصلحته حرص جبار. وحريص ان انا افهمه كل حاجة في الحياة. ومش قصة ان انا اديت كلمة، انا مش جاي اديك كلمة. انا جاي افهمك الحقيقة
انا مش جاي اديك كلمة. انا جاي اعبر لك عن حبي لك وخوفي عليك في شكل عملي انا جاي اعرفك ايه اللي جاي بعد كده ايه اللي جابك كنت بعمل تحليل شخصية كده كبير كده في حاجة اسمها جا لهم كده فطلع من نقاط القوة العشرة حاجة اسمها ديليبريتن. ديليبريتيف دي فالراجل قال لي بص انت شخصيتك
دي شخصيتك النارية دي لولا الديبرتي في دي كنت رحت في ستين داهية. يعني شخصيتي شخصية انجازية شوية يعني شخصية عملية تنفيزية انجز اتكحر تخلص. يعني ايه شخصية اللي هو بتحول الافكار لواقع وبيحب يبقى ايه يعني فيه واقع يعني في الحياة يعني مش كلام وخلاص يعني. اللي هو
الكلمة اللي انا احب دايما اقولها انا مش عايز اورس شرايط وكتب انا عايز اورس واقع. لو مت اسيب واقع ما سبتش شرايط وكتب. فقال لي دي يعني متحفظ الفرامل
ربانية بقى اللي ربنا بيديها لك في نفسيتك. اللي هي ما بتحطش رجليك في طريق الا اما بتضمن ان الطريق ده صح. ما بتصاحبش حد ولا تحط ايدك في ايد حد
لما بتضمن ان ده بني ادم وده شريك نجاح اللي هو صفة التحفظ بقى. الفرامل. اه فيه صفة تانية عكسها اسمها الاكتفيتور ها بفضل الله الاتنين الحمد لله والشكر لله اكتيفيتور ده البنزين بقى. اللي هو الولعان يعني اول ما بتتأكد ان الموضوع ده صح
نبدأ امتى نبدأ اول امبارح احنا لسه هنبدأ اول امبارح يا مولانا يلا انطلق بس اما اتأكد الموضوع صعب فربنا مديك فرامل قم اديك بنزين استغل ده واستغل ده ما تعطلش امكانيات كامنة. انا والله باكلمكم كانكم ولادي. وكانكم احبابي. وباكلمكم عشان تكملوا. في طريق الدين وباكلمكم لان اللي مش ناجح
فعلا ما بيكملش واللي مش مجتهد فعلا ما بيكملش الزروف صعبة وامواج الدنيا بقت عالية جدا. واحنا لا عايشين في وضع اجتماعي مستقر ولا في وضع اقتصادي مستقر. احنا عايشين
على صفيح ساخن فاشتغل عشان ما تتعرضش لتجارب صعبة هيبقى ضريبتها في النهاية للاسف الشديد للاسف الشديد ساعة الطوفان كله بيضحي بدينه ساعة لما بتلاقي نفسك بقى لك خمس سنين على القهوة وما انتاش عارف تعمل ايه ؟ كله بيضحي بدينه. ساعة اما بتلاقي نفسك اتخرجت بقى لك سنتين ومش عارف تشتغل ايه ؟ كله بيضحي بدينه
ساعة اما بتلاقي نفسك سقطت لك سنتين كله بيضحي بدينه. ساعة اما هيتضغط عليك من مراتك بقى عندك عيلين وما انتاش عارف تصرف عليهم كله بيضحي بدينه انا لم اجد واحد منز التزمت الى الان لما اتحط في الازمات الصعبة والمفارق الصعبة والضغوط الدنيوية الصعبة ضحى بدنيته
مش هتقدر تعملها فما تعرضش نفسك للحزة تضطر انك تضحي بدينك عشان ما تخربش عليك في الدنيا. اشتغل من دلوقتي طالب صناعي طالب السانوية العامة طبعا دي سنة استسنائية طالب في سانوي طالب في اعدادي آآ واحد في جامعة واحد متخرج اشتغل ورح شف الناس الناجحة عملت ايه واحتك بهم واسمعهم واللي فتح على غيرك
ولو رفعت حجرا بازن الله ستجد تحته ذهبا وتيجي لنا كده بازن الله سبحانه وتعالى وانت ولازم تستمر وانت في الدنيا وفي المزاكرة لازم تستمر الايمان والدروس عشان تفضل قلبك مع ربنا سبحانه وتعالى ولكن تلات اربع خمس سنين هتبقى نموزج كلنا فرحانين به. وانت مؤثر وناجح. بدل ما
تبقى يعني ايه ما انتش معنا اصلا بعد فترة قريبة للاسف. اللهم يا مقلب القلوب ثبت قلوبنا على دينك. امين. اللهم مصرف القلوب صرف قلوبنا على طاعتك. ربنا اتنا في الدنيا حسنة وفي الاخرة حسنة وقنا عذاب النار. اللهم انا نسألك من الخير كله عاجله
واجله. ما علمنا منه وما لم نعلم. ونعوذ بك من الشر كله. عاجله واجله. ما علمنا منه وما لم نعلم اللهم اكفنا بحلالك عن حرامك واغننا بفضلك عمن سواك. اللهم انا نسألك من فضلك ورحمتك فانه لا يملك
الا انت. اللهم الهمنا رشدنا. واعذنا من شر انفسنا. يا حي يا قيوم. برحمتك نستغيث اصلح لنا شأننا كله ولا تكلنا الى انفسنا طرفة عين. اللهم انا نسألك علما نافعا
ورزقا طيبا وعملا متقبلا. اللهم انا نسألك علما نافعا ورزقا طيبا وعملا متقبلا. اللهم انا نسألك علما نافعا ورزقا طيبا وعملا متقبلا. اللهم انا نسألك العفو والعافية. اللهم انا نسألك العفو والعافية. اللهم انا نسألك العفو والعافية. اللهم
اللهم انا نسألك العافية وتمام العافية ودوام العافية والشكر على العافية. اللهم انا نعوذ بك ان نرد الى ارذل العمر. اللهم اجعل اوسع رزقنا عند كبر سننا وانقطاع عمرنا. اللهم انا نعوذ بك من الهم والحزن. ونعوذ بك من العجز والكسل. ونعوذ بك من
كالجبن والبخل ونعوذ بك من غلبة الدين وقهر الرجال. سبحانك اللهم وبحمدك اشهد ان لا اله الا انت استغفرك واتوب اليك